en da en en sv nn da en nb da en da ro da da en de ro da da da en en da en en sv de de fi en id de en da it fr da pl da da da en de da da da da da da da da de en de de da da da da da en en en en da da da da da en da en en de sv da da da es da en en de nb da da da da en en en nl da da nb en pl nb nb en da sv da da en lt nl da da da nl da da da en de da da nl da nl da nl da nl da nl da da da da en en en fr da en fr hu nb en en hu da da da da nb da de en en de en da da da da en id sv sv da da da lb en de et da da da en sk hbs_lat da da da da da es da en da da da en tr en da en en en nl da da da en da da en de de da da en en de da da da da da en en en da da da da en en sv nn da en nb da en da ro da
UNF Computer Science Camp 2022 |
Jeg skal være med til at undervise i Maskinlæring. Det skal nok blive sjovt og forhåbentligt også lærerigt, så jeg håber vi ses.
Fun fact: Ifølge Google er et fun fact, at delfiner sover med det ene øje åbent. Haha sjovt.
Fun fact: Jeg hedder Andreas.
Fun fact: Jeg er ved at læse kandidaten i datalogi på Aarhus Universitetet.
Fun fact: Jeg er faglig underviser på campen.
Fun fact: Jeg er en af dem som står for kodeprojektet.
Fun fact: Kodeprojektet ender helt sikkert ikke med primært at blive brugt som en meme generator.
Fun fact: Jeg har efterhånden lavet det her i så lang tid, at jeg har næsten uendeligt mange UNF t-shirts.
Fun fact: UNF er fedt!
Hvis universet tillader det, har jeg en bachelor i Kunstig intelligens og data science fra DTU, men ærlig talt, så er jeg ekspert i overspringshandlinger og generelt kaos.
På campen skal jeg undervise jer i maskinlæring (Machine Learning), for hvorfor lære noget, når computeren kan lære det for dig?
Fun fact: Jeg har ingen naturlig intelligens, derfor har jeg viet mit liv til at søge efter kunstig intelligens.
Alle andre spørgsmål kan besvares af denne AI jeg har opfundet:
def AI(question): return 42
Mit navn er Bamse og jeg er med på det sociale team, fordi jeg elsker at lege. Hvis du vil vide hvor meget jeg elsker at lege, så kan jeg fortælle at jeg lige nu går på cirkus-skole, på AFUK, hvor jeg jonglerer med bolde, kegler og mennesker. Så jeg leger altså på fuldtid.
Computer Science lægger dog også mit hjerte nært, da jeg har en kandidatgrad i det fra 2020. Gåder og hjernevridere er noget der altid har interesseret mig, og nu er jeg endda så heldig at have fået arbejde i et escape room, Escape Copenhagen. Udover at være gamemaster for kunderne, har jeg også fået lov til at hjælpe med at udvikle et nyt spil. Så der får jeg bragt både programmeringsevner og kreativ tænkning i spil, hvilket er mega fedt.
Jeg glæder mig super meget til at du kommer, og håber du har lyst til at lege med!
Føler du dig også overvældet af den konstante information som findes på internettet? Så er du kommet til det rigtige sted, for vi vil kigge på, hvad information er på campen.
Jeg vil på campen stå for kurset i informationsteori, hvor vi vil kigge på, hvad information fundamentalt egentlig er. Til dagligt læser jeg en kandidat i datalogi på Københavns Universitet, hvor jeg selv arbejder meget med kvanteinformationsteori, men fordi det indeholder ordet kvante er det desværre ikke muligt at nå at arbejde med det på campen. Vi må derfor nøjes med den klassiske version, men det er også meget spændende!
Her kommer lidt mere unødig information om mig:
Favorit Toast: Isvaffel med rigtig meget fyld.
Emil Fulei Lykke Aagreen
Hej, hvis I læser det her, så jeg taget til fange af en ond AI. Jeg prøvede lave en AI, der kunne lave min arrangørtekst for mig. Dens løsning var desværre at låse mig inde i en kælder, indtil jeg gjorde det. Jeg håber, at denne besked kommer frem til dig, så du kan finde mig. Hvis du begiver dig ud på denne rejse, så er der nogle informationer om mig her:
Jeg hedder Emil, og før jeg blev taget til fange, læste jeg en kandidat i datalogi på Aalborg Universitet. Er af asiatisk afstamning, så led efter en lav, sorthåret mand. Hvis du finder magic kort liggende på jorden, så er du på rette vej. Jeg skal også lave et forløb, om informationsteori på en forestående camp, så det er of utmost importance, at jeg bliver fri.
Håber at se en af jer snarest.
Halløjsa! Hvis du kan læse dette, så er du for tæt på skærmen (husk mindre bogstaver). Jeg er koordinator på campen sammen med Simon (husk, at der er to), hvilket vil sige, at mit speciale er at koordinere koordinationen på tværs af de koordinerede teams på vores velkoordinerede camp. Dette er mit første år som koordineringsansvarlig.
Følgende er en række reviews, som jeg har fået i løbet af min levetid:
“I know I ganged te.. I made this banging” - DPSU (Dansk Politisk Satire Ungdom)
“I’m not famicular.. famæ.. familiar with te regulations in this system” - Løkkefonden.
“Sorry, I’m just asking” - Ekstrabladet
“A must see” - 23/År
“Datatekniker” - 5 på en skala fra skraldemand til datalog.
“Han kan 12-tals-systemet!” - E/10 rado
(Seriøs): Mit navn er Frederick Nilsen, jeg er 23 år og læser til dagligt Teknoantropologi på Aalborg Universitets afdeling i København. Jeg har en baggrund som datatekniker med speciale i programmering og har en interesse for social datavidenskab. Generelt er jeg passioneret indenfor TECH, hvilket er mit ræsonnement for at være koordinator her på Computer Science Camp 2022.
For generelle spørgsmål om campen, fejl, mangler, whatever you wanna ask - send gerne en mail til fran@unf.dk.
Hej, jeg hedder Jonas og studerer matematik på DTU. Som matematiker og medlem af praktisk team vil jeg bevise at mængden af opvask på en UNF camp er monotont stigende.
Sætning. Mængden af opvask på en UNF camp er monotont stigende.
Vi beviser sætningen ved induktion.
Ved t=0 sekunder, når deltagerne ankommer, er der selvfølgelig ingen opvask, da det praktiske team er meget ansvarlige. Da der ikke er nogen tidligere datapunkter, er mængden af opvask trivielt monotont.
Ved t=(n+1) sekunder vil ét af følgende situationer være gældende:
1. Praktisk team har travlt med at stille mad frem, og mængden af opvask vokser derfor med de ta’-ting der sættes i maden.
opvask(n+1) = opvask(n) + ta’-ting
2. Deltagere og arrangører, inkl. praktiske, spiser mad og mængden af opvask øges.
opvask(n+1) = opvask(n) + service
3. Der er social aktivitet som de praktiske selvfølgelig er med til.
opvask(n+1) = opvask(n) + evt. rekvisitter
4. Praktisk team er ude og handle ind, og der bliver derfor ikke vasket op.
5. Det er aften og der er masser af opvask fra aftensmaden, men praktisk team er så trætte at de hænger ud og spiller brætspil i stedet for at vaske op.
6. Praktisk team vasker op! Deltagerne og arrangørerne drikker så meget kaffe, at størstedelen af praktisk team er travlt optaget af at brygge mere kaffe, så der bliver genereret flere beskidte kaffekopper end der vaskes ting op.
opvask(n+1) = opvask(n) - opvaskede_ting + beskidte_kaffekopper, beskidte_kaffekopper >> opvaskede_ting
7. Praktisk team sover, men faglig team er vågne, drikker kaffe og skriver projekter til næste dag.
opvask(n+1) = opvask(n) + beskidte_kaffekopper
Hej, jeg hedder Lotte!
Jeg er praktisk hjælper på CSC 2022! Så på campen skal jeg hjælpe med at fikse dine snacks, vaske op, rydde op efter dig og andre moragtige opgaver. Derudover har jeg også hjulpet med at sætte hjemmesiden op for campen og skrevet meget af teksten til den. Jeg glæder mig super meget til at se dig på campen!
Til daglig studerer jeg en kandidat i datalogi på Københavns Universitet, og det er bare super duper. Jeg er altid klar på lidt datalogi- eller andet hyggesnak, hvis praktiske altså tillader det. ;)
Fun fact #0: Dataloger indekserer fra 0!
Fun fact #1: SET er et nice spil.
Fun fact #2: Minken mink er en mink.
Fun fact #3: Cube rule styrer! Favoritsalat: suppe.
Hej, mit navn er Maria, og til daglig læser jeg datalogi på Aarhus universitet. Jeg er forhåbentlig færdig med mit andet år af bacheloren, når campen starter.
På campen er jeg faglig og skal undervise i kodeprojektet, hvilket jeg glæder mig rigtig meget til! Jeg har selv været deltager på CSC både i 2018 og 2019 og synes det var mega fedt, så I skal glæde jer rigtig meget.
Fun fact: Jeg har engang som syvårig haft en straight flush i poker med kongen som højeste.
Halløjsa deltager! Mit navn er Nikolaj, og jeg er fagligt ansvarlig på campen samt underviser i forløbet om Boolesk logik. Til dagligt er jeg PhD studerende i datalogi på Aalborg Universitet, hvor jeg roder med måder at vise formelt at et program ikke vil fejle. Derudover har jeg en vis kærlighed til skak (og er altid klar på en udfordring!) og computerspil.
Af mange års erfaring ved jeg, at UNF camps er super nice at være på, så glæd endelig dig til at være deltager - det er altid en fest!
Yndlingsnachos: Salat med croutoner.
Rasmus Viktor Juul Svendsen
Vær hilset! Jeg er Rasmus og er på socialteamet på UNF CSC 2022, hvilket for jer betyder, at jeg er en af dem, der har stået for at planlægge og, i fremtiden, udføre de sociale aktiviteter, der skal knytte jer sammen, og bare generelt være fede. Det betyder også, at jer er tilgængelig til hyggesnak, noget af tiden i hvert fald. Bonuspoint hvis det er om D&D, MtG, semantiske puns eller absurd og unødvendig misbrug af filosofi. Hvilke point, ved jeg du spørger dig selv? Du får se. Ja, dig, specifikt...
Jeg har været på både Matematik og Computer Science Camp med UNF fra 2018-2021 som deltager, så det her er mit første år som arrangør. For tiden, siden socialteamet desværre ikke er et fuldtidsjob, læser jeg Matematik og Teknologi på DTU i Lyngby. Far vel!
Halløj, hallo, hola, olá, salut, Yeιa σou, пpиBeT, 你好 og bip-bop (til datalogerne).
Som du nok allerede har læst, så er mit navn Ria. Jeg er 21 år gammel og studerer forsikringsmatematik på mit tredje år på KU. På campen er jeg praktisk hjælper.
Udover matematiksange, matematikjokes, matematikrevy, matematiktøj, matematiksmykker, matematikterminologi, matematikyoutubevideoer og matematiklivsstilsinspirerendeblogs, så kan jeg rigtig godt lide matematik. Andet som jeg godt kan lide er:
1) At indeksere i 1 for at få dataloger til at græde.
3) Bede dataloger om at tælle for derefter at drille dem med at de ikke kan tælle og derved få dem til at græde.
5) Vise min R-kode til dataloger, så de ser hvor grim den er og begynder at græde.
Jeg glæder mig til at have en mega fed camp med jer alle sammen!
[Indsæt hilsen]! Jeg koordinerer campens frivillige sammen med Frederick (husk, at der er én). Mens Frederick laver reelt koordineringsarbejde, hvor han f.eks. koordinerer, hvor mange koordinatorer, der skal koordineres, for at koordinatorerne kan blive koordineret, så inddeler jeg ordineringer ind i niveauer af antal co-koordineringer. Det maksimale antal ordineringer vi har på campen er co-co-co-koordineringer.
Til hverdag, så udover at trække vejret og drikke vand, plejer jeg også at spise mad samt sove. Sjældnere men stadigvæk oftere end sjældent, så studerer jeg på Københavns Universitet i forsikringsmatematik og statistik, hvilket inkluderer læring af maskiner. Jeg har været kasserer på Computer Science Camp før.
En stikprøve af listen over mine yndlingsting er:
Turing maskine: Magic: Te Gathering.
Placering af strukturel stivelse: type 7.
Hej, jeg hedder Steffen, men det vidste du godt allerede, fordi det står her på siden. Jeg er campens forevigelsesspecialist, hvilket vil sige, at mit speciale er forevigelse af campen, hvilket vil sige, at jeg specialiserer mig i at forevige campen, hvilket vil sige, at jeg tager billeder. Jeg er med andre ord en slags fotograf. Jeg har været med på camps siden 2012, og dette er min 12. camp som arrangør. Jeg kan godt lide makrel og chokoladekiks, men jeg spiser det kun i UNF-sammenhænge. Vidste du, at makrelpizza er overraskende lækkert? Jeg kan anbefale at komme mayonnaise på, før du bager den. Jeg har også en kandidat i datalogi, og til daglig arbejder jeg som softwareudvikler i Aarhus.
Jeg er en 28 år gammel biolog/naturhistoriker/botaniker med 7 camps på bagen. I år er jeg praktisk ansvarlig og kostansvarlig på CSC, så hvis I mangler noget på campen, eller har madforbehold, så er det mig, I skal komme til.
Jeg har været på nanocamp, biotechcamp, matematikcamp og computer science camp før, mest som praktisk og praktisk ansvarlig.
Jeg har været aktiv frivillig og aktiv i bestyrelsen i UNF Aarhus i mine 6 studieår i Aarhus, samt siddet i landsbestyrelsen, UNF DK, i et par år.
Til daglig er jeg naturvejleder i 2 børnehaver, hvor vi går ud i naturen og ser på alt, vi kommer forbi og klatrer i træer, eller laver haveprojekter på legepladsen.
Hej, navngivet er jeg Victoria. Det må man gerne kalde mig. På campen er jeg en del af praktisk team.
Jeg tænker bedst med hænderne og glemmer ofte ord. Dvs. at jeg oftere end ikke ser ud som om, mine hænder kramper (det gør de ikke). Jeg vurderer selv, at jeg er pænt god til at fortælle, hvor chokoladekiks befinder sig (så længe de(n) er inden for 5km).
På en normal uge har jeg alle de timer, man skal have for at komme igennem gymnasiet. Det har jeg, da jeg går på gymnasiet i Aarhus (og her er jeg nødt til, som htx-elev, at sige at det er htx, man skal være specifik, det er htx). Jeg forventer at være færdig med 2.g, når campen starter. Og det ser jeg virkelig frem til. :))
OM UNF SCIENCE CAMPS
tak til vores sponsorer og samarbejdspartnere